Մարիա Միրոնովա

**Մարիա Անդրեևնա Միրոնովա** (, ), կինոյի և թատրոնի ռուս դերասանուհի։ Ռուսաստանի Դաշնության վաստակավոր արտիստուհի (2006)։ Մի շարք թատերական ու կինոմրցանակների դափնեկիր։ Մոսկվայի հասարակական պալատի անդամ։ Արվեստի գործիչներին աջակցող «Արտիստ» բարեգործական հիմնադրամի նախագահ և համահիմնադիր։ Մոսկվայի «Լենկոմ» թատրոնի դերասանուհի։

Խորհրդային դերասաններ Անդրեյ Միրոնովի և Եկատերինա Գրադովայի դուստրն է։

## Կենսագրություն
Մարիա Միրոնովան ծնվել է 1973 թվականի մայիսի 28-ին Մոսկվայում, դերասաններ Անդրեյ Միրոնովի ու Եկատերինա Գրադովայի ընտանիքում։ Կինոյում առաջին անգամ նկարահանվել է մանկության տարիներին՝ 1981 թվականին Ստանիսլավ Գովորուխինի «Թոմ Սոյերի և Հեքլբերի Ֆինի արկածները» ֆիլմում կատարելով Բեքի Թետչերի դերը։ Մոսկվայի № 113 (ներկայում՝ № 1113) միջնակարգ դպրոցն ավարտելուց հետո ընդունվել է Բորիս Շչուկինի անվան թատերական բարձրագույն ուսումնարան։ 1993 թվականին՝ որդու՝ Անդրեյի ծնունդից հետո տեղափոխվել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտ, որտեղ սովորել է Միխայիլ Գլուզսկու կուրսում։

Մոսկվայի Գերասիմովի անվան կինեմատոգրաֆիայի համառուսական պետական ինստիտուտն ավարտելուց հետո՝ 1996 թվականին, հրավիրվել է խաղալու «Ժամանակակից պիեսի դպրոց» թատրոնում, սակայն ընտրել է «Լենկոմը», որտեղ սկսել է աշխատել 1997 թվականին. խաղացել է «Խենթ օր, կամ Ֆիգարոյի ամուսնությունը» (*Ֆանշետա*), «Երկու կանայք» (*Վերոչկա*), «Միլիոնատերերի քաղաք», «Բարբարոսն ու հերետիկոսը», «Սանձահարողի սանձահարումը», «Տիկնոջ այցելությունը», «Տարտյուֆ», ինչպես նաև Անդրեյ Ժոլդակի «Ճայը», «Փեդրա», «Կարմեր» ներկայացումներում

Մարիա Միրոնովան նաև նկարահանվում է կինոյում։ Պավել Լունգինի «Հարսանիք» ֆիլմը, որում Մարիա Միրոնովան կատարել է կնոջ գլխավոր դերը, մասնակցել է Կաննի կինոփառատոնի մրցութային ծրագրին և արժանացել մրցանակի *Լավագույն դերասանական կազմ* անվանակարգում։

### Հասարակական գործունեություն
Թատրոնից ու կինոյից բացի Մարիա Միրոնովան սատարում է մշակութա-հասարակական ու բարեգործական նախագծեր. 2008 թվականից նա Արվեստի գործիչներին աջակցող «Արտիստ» բարեգործական հիմնադրամի նախագահն է և համահիմնադիրը։ 2008 թվականից ընդգրկված է «Территория» փառատոնի արտ-տնօրինության կազմում։

Մոսկվայի հասարակական պալատի անդամ է (2013 թվականից)։ 2013 թվականին Մոսկվայի քաղաքապետի ընտրությունների ժամանակ եղել է թեկնածու Սերգեյ Սոբյանինի վստահված անձը։

### Ընտանիք
* Հայրը՝ Անդրեյ Միրոնով (1941-1987)
** Պապ՝ Ալեքսանդր Մենակեր (1913-1982)
** Տատը՝ Մարիա Միրոնովա (1911-1997)
* Մայրը՝ Եկատերինա Գրադովա (1946)
** Պապը՝ Գեորգի Գրադով (1911-1984) - ճարտարապետ
** Տատը՝ Ռաիսա Իվանովնա Գրադովա (1923-2011) - դերասանուհի
* Հորեղբայր՝ Կիրիլ Լասկարի (1936-2009)
* Հորեղբոր որդի՝ սցենարիստ, արձակագիր և բանաստեղծ Կիրիլ Լասկարի կրտսեր (ծնվել է 1977 թվականի օգոստոսի 11-ին Լենինգրադում), Arc WW Russia գործակալության կրեատիվ տնօրեն, «Пятница!» ալիքի՝ մարքետինգի գծով տնօրեն
* Խորթ քույր՝ դերասանուհի Մարիա Գոլուբկինա (1973)
* Խորթ եղբայր՝ Ալեքսեյ

### Անձնական կյանք
* 1-ին ամուսին՝ Իգոր Ալեքսանդրովիչ Ուդալով (1964), գործարար հեռուստատեսության բնագավառում, *World Fashion Channel Russia* հեռուստաընկերության նախագահ,
** Որդի՝ Անդրեյ Իգորևիչ Ուդալով (ծնվել է 1992 թվականի հունիսի 4-ին ), Եվգենի Վախթանգովի անվան թատրոնի դերասան,
* 2-րդ ամուսին՝ Դմիտրի Ալեքսանդրովիչ Կլոկով (ծնվ.՝ 10 հոկտեմբերի, 1977), Ռուսաստանի ԳԱ նախագահի խորհրդական հասարակական հիմունքներով
* 3-րդ ամուսին՝ Ալեքսեյ Մակարով, դերասան։ Միասին են եղել 2011 թվականի նոյեմբերի 1-ից։ Բաժանվել են 2012 թվականի աշնանը, իսկ պաշտոնապես ամուսնալուծվել են 2013 թվականի հուլիսի 2-ին։ Սակայն Մարիա Միրոնովան, ի տարբերություն Մակարովի, ժխտում է այդ ամուսնությունը,
* 4-րդ ամուսին՝ Անդրեյ, բժշկական տեխնոլոգիաներով զբաղվող ռուս-ճապոնական ընկերության զարգացման տնօրեն,
** Որդի՝ Ֆեոդոր (ծնվ.՝ 30 սեպտեմբերի 2019)։

## Արվեստ
### Դերեր թատրոնում

#### Լենկոմ
* «Երկու կանայք» – *Վերոչկա*
* «Плач палача» – *դերասանուհի Էվրեդիկա*
* «Բարբարոսն ու հերետիկոսը» (ըստ Ֆեոդոր Դոստոևսկու «Խաղամոլը» վեպի), ռեժիսոր՝ *Մարկ Զախարով* - *Մադմազուել Բլանշ*
* «Միլիոնատերերի քաղաք» (բեմական ֆանտազիա Էդուարդո դե Ֆիլիպոյի «Ֆիլումենա Մարտուրանո» պիեսի թեմայով, նոր խմբագրությամբ)
* «Անսանձի սանձահարումը» – *Կատերինա*
* «Խենթ օր, կամ Ֆիգարոյի ամուսնությունը», Բոմարշե – *Ֆանշետա*
* «Տարտյուֆ», Մոլիեր – *Էլմիրա*
* «Տիկնոջ այցելությունը», Ֆրիդրիխ Դյուրենմատ – *Կլարա Ցախանասյան*
* 2009 – «Խեղկատակ Բալակիրև» – *Եկատերինա Ալեքսեևնա, Ռուսաստանի կայսրուհի*
* «Բորիս Գոդունով» – Մարինա Մնիշեկ (2014)

#### Ազգերի պետական թատրոն
* «Опыт освоения пьесы „Чайка“ системой Станиславского» – *Նինա Զարեչնայա*
* 2006 – «Փեդրա։ Ոսկե հասկ», ռեժիսոր՝ *Անդրեյ Ժոլդակ* – *Փեդրա/ Վերա Իվանովնա Պավլովա*
* «Кармен. Исход», ռեժիսոր՝ *Անդրեյ Ժոլդակ* – *Կարմեն*
* «Կալիգուլա» – *Ցեզոնիա*

### Ֆիլմագրություն

### Գովազդ
Մարիա Միրոնովան նկարահանվել է Jacobs Monarch սուրճի գովազդում։

## Պարգևներ և անվանակարգեր
* 1998 – Եվգենի Լեոնովի անվան մրցանակի դափնեկիր,
* 2000 – Վերա Խոլոդնայայի մրցանակի դափնեկիր «Հարսանիք» ֆիլմում գլխավոր դերը կատարելու համար,
* 2000 – «Комсомольская правда» թերթի «Տարվա դեմք» մրցության մրցանակակիր «Տարվա դերասանուհի» անվանակարգում,
* 2005 – ներկայացվել է «Ոսկե արծիվ» մրցանակի երկրորդ պլանի լավագույն դերասանուհի անվանակարգում (*Ժյուլի*, «Պետական խորհրդական»),
* 2006 – ստացել է Ռուսաստանի Դաշնության վաստակավոր արտիստուհու պատվավոր կոչում,
* 2006 – Ա. Յաբլոչկինայի անվան դերասանի կենտրոնական տան «Դերասանական հաջողություն» մրցանակի դափնեկիր Ազգերի պետական թատրոնի «Փեդրա։ Ոսկե հասկ» ներկայացման մեջ *Փեդրայի/ Վերա Իվանովնայի* դերը կատարելու համար,
* 2007 – «Московский комсомолец» թերթի մրցանակի դափնեկիր «Փեդրա։ Ոսկե հասկ» ներկայացման մեջ *Փեդրայի* դերը կատարելու համար,
* 2007 – «Ոսկե դիմակ» ռուսական ազգային թատերական մրցանակի դափնեկիր «Կնոջ լավագույն դերակատարում» անվանակարգում «Փեդրա։ Ոսկե հասկ» ներկայացման մեջ *Փեդրայի* դերը կատարելու համար,
* 2007 – Ռուսաստանի գործարար շրջանների «Кумир» («Կուռք») մրցանակի դափնեկր «Տարվա լավագույն դերասանուհի» անվանակարգում,
* 2008 – «Звезда театрала» մրցանակի դափնեկիր – «Հիսնամյակի լավագույն դերասանուհի» «Театрал» ամսագրի վարկածով,
* 2011 – Անդրեյ Միրոնովի անվան ռուսական ազգային դերասանական «Ֆիգարո» մրցանակի դափնեկիր,
* 2015 – ներկայացվել է «Ոսկե արծիվ» ազգային կինոմրցանակի «Կնոջ լավագույն դերակատարում» անվանակարգում («Բուի ճիչը»),
* 2015 –Մոսկվայի «Բյուրեղապակե Տուրանդոտ» բարձրագույն թատերական բարձրագույն մրցանակի դափնեկիր թատերաշրջանի կնոջ լավագույն դերակատարման համար (*Մարինա Մնիշեկ*, ներկայացում «Բորիս Գոդունով», «Լենկոմ» թատրոն)։

## Ծանոթագրություններ

## Արտաքին հղումներ
* Մարիա Միրոովան Լենկոմի կայքում 
* 
* Мария Миронова на «Родоводе». Дерево предков и потомков
* Благотворительный фонд поддержки деятелей искусств «Артист», которым руководит Мария Миронова
* «Театральная гостиная Рудольфа Фурманова с Марией Мироновой», телеканал Санкт-Петербург, декабрь 2015 г.

Կատեգորիա:«Ոսկե դիմակ» մրցանակի դափնեկիրներ
Կատեգորիա:Խորհրդային դերասանուհիներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուսաստանի «Նիկա» կինեմատոգրաֆիական արվեստների ակադեմիայի ակադեմիկոսներ
Կատեգորիա:Ռուսաստանի Դաշնության ժողովրդական արտիստներ
Կատեգորիա:Ռուսաստանի Դաշնության վաստակավոր արտիստներ